FAo -toimikunta

Aika 12.6.2019

Paikka VN kokouskeskus, Mariankatu 9, Helsinki

Osallistujat Jyri Ollila/MMM (pj.), Sanna-Liisa Taivalmaa/UM, Jarmo Salonen/MMM, Marketta Sipi/HY, Sirpa Sarlio/STM, Juha Ruippo/MTK, Jenna Kettunen/Solidaarisuus, Marjaana Manninen/OPH (ak.1), Johanna Laiho-Kauranne/Luke, Satu Lassila/sl Rooma, Aulikki Hulmi/sl Rooma, Sanna Luomanperä/sl Rooma, Eija Napoli/sl Rooma ja Anna Santala/MMM (siht.). Johanna Laiho-Kauranne ja Rooman sl:n henkilöt osallistuvat videoyhteyden kautta.

Puheenjohtaja kertoi kokouksen aluksi MMM:n uudesta strategiasta, jonka perusajatuksena on, että kaikki ministeriön toiminta perustuu kestävän kehityksen tavoitteiden (SDG) saavuttamiseen. Strategia on pover point muodossa ja sisältää vain kahdeksan sivua. Paperiversio strategiasta jaettiin toimikunnalle.

1. Teemakeskustelu - Kouluruokailu Suomessa

Marjaana Manninen esitteli Opetushallituksen ja ulkoministeriön julkaisemaa uutta selvitystä kouluruokailun järjestämisestä Suomessa (School Meals for All). Analyysin on ajateltu palvelevan sekä kehitys- että kehittyneitä maita ja se perustuu WFP:n selvitysmalliin. Kiinnostus suomalaista kouluruokailumallia kohtaan on selvästi kasvanut ulkomailla esimerkiksi tutustumiskäyntien ja erilaisten kyselyjen kautta. 1900 –luvun alun köyhyydestä kärsivän Suomen tilanne on verrattavissa nykyisten kehittyvien maiden tilanteeseen. Suomessa maksuton kouluruokailu kaikille kansakoululaisille aloitettiin vuonna 1948. Tällä hetkellä Suomi ja Ruotsi ovat ainoat maat maailmassa, joissa maksuton kouluruokailu toteutuu. Lisäksi kouluruokailun sisältyminen opetussuunnitelmaan Suomessa on ainutalaatuista maailmassa. Kouluruokailun järjestäminen sisältyy koulutuksen järjestämiseen, sille ei ole erillistä budjettia. Kouluruokailua lähestytään oppimistilanteena ja hyvinvointia edistävänä tekijänä ja se on investointi oppimiseen ja hyvinvointiin. Muiden tavoitteiden lisäksi kouluruokailulla pyritään vahvistamaan ruokaosaamista – ruokatajua. Vahvuuksien lisäksi suomalaisella kouluruokailulla on monia haasteita: kaikki oppilaat eivät syö koulussa, toiminnan tulisi olla kestävää niin taloudellisesti, sosiaalisesti kuin ympäristönkin kannalta sekä resurssien ja vaatimusten tasapainottelu.

Toimikunta kiitti Mannista mielenkiintoisesta esityksestä ja totesi, että Suomen kouluruokailun yhteen kokoava tietopaketti on erittäin tervetullut ja sitä voidaan hyödyntää monessa yhteydessä. Uudessa hallitusohjelmassa on lasten ja nuorten ravitsemus sekä kouluruokailu vahvasti mukana. Termien school feeding/meals käytöstä keskusteltiin. Esimerkiksi FAO käyttää termejä ”school meals and nutrition” passiivisemman ”feeding” asemesta, joka myös viittaa eläinten ruokintaan. Termeistä oli keskusteltu myös pitkään analyysiä tehtäessä ja oli päädytty käyttämään molempia termejä. Suomen kouluruokailun sisällyttäminen koko opetusprosessiin perustuu koko järjestelmän kattavaan ajatteluun. Sama lähtökohta oli esitetty FAO:n hiljattain järjestetyssä symposiumissa Future of Food, jossa korostettiin, että ruoka ei ole erillinen osa-alue vaan osa kokonaisjärjestelmää, jonka tulee toimia yhteistyössä.

Taivalmaa otti tässä kohdassa esiin Suomen hakemuksen oheistapahtuman järjestämisestä kouluruokailusta ruokaturvakomitean (CFS) kokousviikolla 14.-18.10 Roomassa. Sivutapahtuma on tarkoitus järjestää yhteistyössä WFP:n, Kanadan ja Etiopian kanssa ja Suomi esittelisi tapahtumassa kouluruokailuselvityksen julkaisua. Yksityissektori osallistuu kouluruokailun kautta avautuvien digitaaliratkaisujen kautta (Jamix Oy).

School Meals for All asiakirja toimitettiin kokouksen jälkeen FAO –toimikunnan jäsenille.

1. Ruokaturva-asiat

Taivalmaa esitteli kalvosarjalla ruokaturvakomitean (CFS) rakennetta ja toimintaa. Esitys jaettiin kokouksen jälkeen toimikunnan jäsenille. CFS tuottaa vuosittain asiantuntija-raportteja (HLPE), jotka ovat jossain määrin olleet jopa aikaansa edellä. Esimerkiksi päätös ruokahävikkiraportista tehtiin jo v. 2012. CFS:n poliittinen tuki on viime aikoina ollut laskussa ja sekä USA että Venäjä käyttivät erittäin kriittiset puheenvuorot viime kokouksessa.

Vuoden 2019 The State of Food Security and Nutrition in the World (SOFI) julkaistaan poikkeuksellisesti jo15.7 New Yorkissa korkean tason HLPF -kokouksessa.

Vuosien 2019-20 aikana valmistellaan suuntaviivat ruokajärjestelmiin ja ravitsemukseen. Tavoitteena on vastata ruuan tarjontaketjujen, ruokaympäristön ja ruokakäyttäytymisen hajanaisuuteen sekä toimia YK:n ravitsemusvuosikymmenen 2016-25 tukena. Kaikille avoimet konsultaatiot ovat parhaillaan meneillään ja löytyvät [www.cfs.org](http://www.cfs.org) sivuilta. UM lähettää asiasta vielä sähköpostiviestin asiantuntijoille.

1. Katsaus viime aikaisiin kokouksiin ja tapahtumiin

FAO:n huhtikuussa järjestetty hallintoneuvosto päätti esittää yleiskokouksen hyväksyttäväksi nollakasvu budjettia. Hallintoneuvosto kuuli kaikkia neljää pääjohtajaehdokasta (Intia, Kiina, Georgia ja Ranska). Ranskan ehdokas Catherine Geslain-Lanéelle esiintyi edukseen ja kuuleminen vahvisti Suomen kantaa hänen kannattamiseksi. Kiinan ehdokas oli odotusarvoon nähden pettymys. On kuitenkin varauduttava, että asiat FAO:ssa eivät usein mene talonpoikaisjärjen mukaisesti.

Budapestissä järjestettiin toukokuussa Euroopan alueen epäviralliset konsultaatiot. Brysselissä järjestettyyn Ruokaturva kriisiaikoina korkeantason kokoukseen osallistuttiin sekä UM:stä että MMM:stä. Johanna Laiho-Kauranne osallistuu parhaillaan FAO:n järjestämään Digital transformation –seminaariin.

1. FAO:n yleiskokous 22.-29.6

Suomen valtuuskunnan johtaja yleiskokouksessa on kansliapäällikkö Jaana Husu-Kallio. Kokoukseen osallistuu MMM:n ja UM:n virkamiesten lisäksi myös edustajat MTK:sta ja Lukesta. Kokouksen tärkein asia on uuden pääjohtajan valinta sunnuntaina 23.6. Täysistunnon aiheena on muuttoliike. Suomen puheenvuoro on valmistelussa. Suomi on valmistellut myös EU:n puheenvuoron sukupuolten tasa-arvosta.

1. EU:n Afrikka yhteistyö

Puheenjohtaja totesi Afrikan, ml. maatalous, olevan korkealla EU:n poliittisella agendalla ja tämä tulee varmasti jatkumaan. Task Force Rural African toimintasuositukset näkynevät seuraavassa komission työohjelmassa. Humanitaarisen näkökohdan lisäksi tähän ajaa ennen kaikkea Euroopan oma etu. Afrikka yhteistyöhön kohdistetaan tuntuvia resursseja ja Suomi haluaa osaltaan olla mukana työssä.

21.6 Roomassa pidettävä EU-AU maatalousministereiden kokouksen aiheena ovat elintarviketalouden arvoketjut. Paikalle on tulossa ministereitä sekä EU –maista että Afrikasta. Suomen ministeri ei osallistu kokoukseen. Suomen edustajat ovat Ollila, Lassila ja Hulmi. Hulmi totesi, että kokous antaa Suomella mahdollisuuden profiloitua Forest and Farm Facility (FFF) – hankkeen esittelyllä. Vielä ei kuitenkaan ole tiedossa saadaanko järjestäjiltä lupa esittelyyn. Ajatus Suomen järjestämästä Afrikan metsitysaloite –sivutapahtumasta ei tule toteutumaan mm. kokouksen hankalan ajankohdan vuoksi.

6 FAO – ja ruokaturva-asiat Suomen EU –puheenjohtajuuskaudella

Santala kertoi syksyn aikana Brysselissä järjestettävien FAO –agri kokousten päivämäärät ja niissä koordinoitavat FAO –kokoukset: 17.9 /ECA, European Commission on Agriculture, 7.10/CFS ja 20.11/FAO:n hallintoneuvosto.

Taivalmaa kertoi, että ruokaturvapuolella EU:ssa valmistellaan syksyn aikana ravitsemukseen liittyvät neuvoston päätelmät sekä aloitetaan konsultaatiot ruokaturvatiedonannosta. Muita painopisteitä ovat mm. EU:n naapuruston vakauden edistäminen, muuttoliikkeen hallinta ja sen taustalla oleviin syihin vaikuttaminen, EU:n ja Afrikan kumppanuuden vahvistaminen sekä EU:n kehityspolitiikan tehokas toimeenpano osana ulkosuhteita.

1. FAO –toimikunnan syksyn kokoukset

Alustavasti ilmoitetut toimikunnan kokouspäivät joudutaan peruuttamaan, koska ne menevät päällekkäin EU – ja FAO –kokousten ja muiden tapahtumien kanssa. Syksyn uusiin kokouspäiviin palataan sähköpostitse.

Pöytäkirjan vakuudeksi

Jyri Ollila Anna Santala

puheenjohtaja sihteeri